internet vaartha 109 Views
మొబైల్‌యాప్‌, వీడియో ప్రకటనల మద్దతు
శాన్‌ఫ్రాన్సిస్కో : సోషల్‌ వెబ్‌సైట్‌ దిగ్గజం ఫేస్‌బుక్‌ఇంక్‌ వాల్‌స్ట్రీట్‌ అంచనా లను సైతం తిరగరాసింది. సంస్థ షేర్లు ఆల్‌టైమ్‌ గరిష్టస్థాయికి చేరాయి. సోషల్‌ మీడియా కంపెనీ మొబైల్‌ యాప్‌ వీడియో విభాగం కూడా ఎక్కువ మందిని ఆకర్షించింది. వ్యాపార ప్రకటనలకు ఎక్కువ దోహదంచేయడంతో కంపెనీ షేర్లు భారీ ఎత్తున ర్యాలీ తీసాయి. 1.7 బిలియన్లకుపైబడిన నెలవారీ వినియోగదారులతో ఉన్న ఫేస్‌బుక్‌ ప్రత్యర్థిసంస్థలకంటే ముందుకు దూసుకుపోతు న్నది. షేర్లు 130.01డాలర్ల చొప్పున 5.4శాతం పెరిగాయి. 2012లో పబ్లిక్‌ ఇష్యూకు వచ్చిన తర్వాత భారీస్థాయిలో పెరుగుదల ఇదేప్రథమంగా చెపుతున్నారు. సోషల్‌మీడియా పోటీసంస్థ ట్విట్టర్‌ తో పోలిస్తే వీడియో విభాగం అత్యధికంగా ఉంది. పోటీగా ఉన్న ట్విట్టర్‌ సంస్థ అతితక్కువ త్రైమాసిక రాబడులు నమోదుచేసినట్లు ప్రకటించింది. ఇక మొబైల్‌ వ్యాపార ప్రకటనల ఆదాయం 84శాతం పెరిగింది. కంపెనీ మొత్తం రాబడుల్లో అత్యధిక వాటాఇదేఉంది. అంతకుముందు ఏడాది 76శాతం గా ఉంది. మొత్తంవ్యాపార ప్రకటనల రాబడులు 63శాతం పెరిగి 6.24 బిలియన్‌ డాలర్లుగా నిలిచింది. మార్కెట్‌ అంచనాలు 5.80 బిలియన్‌ డాలర్లుగా ఉన్నాయి. కంపెనీ నెలవారీ యూజర్లను కూడా పెంచుకోగలిగింది. కొత్తగా వచ్చినవారిలో 1.71 బిలియన్‌ల కస్టమర్లు ఉన్నారు. గత ఏడాది 1.49 బిలియన్ల వరకూ ఉన్నవారు గణనీయంగా పెరిగాయి. యాప్స్‌విభాగంపై ఎక్కువ ప్రాధాన్యత ఉండటంతో రాబడుల పెంపుకు ఎక్కువ ప్రాధాన్య తనిచ్చింది. ఫేస్‌బుక్‌యాప్‌పై ఇన్‌స్టాగ్రామ్‌, మెసెం జర్‌లపై ఎక్కువ రాబడులు సాధించింది. రెండం కెల శాతంతో రాబడులు పెరిగినట్లు చీప్‌ ఎగ్జిక్యూ టివ్‌ మార్క్‌ జుకర్‌బెర్గ్‌ వెల్లడించారు. వ్యాపార ప్రకటనల కర్తలు టెలివిజన్‌ల నుంచి ఇంటర్నెట్‌, మొబైల్‌ ప్లాట్‌ఫామ్‌లవైపు మొగ్గుచూపించడంతో ఫేస్‌బుక్‌ ఎక్కువ లాభపడింది. స్నాప్‌చాట్‌, యూ ట్యూబ్‌ సంస్థలు గట్టిపోటీనిస్తున్నాయి. కంపెనీ ఫేస్‌బుక్‌లైవ్‌కు కూడా ప్రకటనలు సేకరిస్తోంది. ఇటీవలే వీడియోఫీచర్‌ను కూడా ప్రారంభించింది. వీడియో ఫస్ట్‌ప్లాట్‌ఫామ్‌పై ప్రైవేటు మెసేజింగ్‌ వృద్ధికి ఎక్కువ గురిపెట్టింది. ఫేస్‌బుక్‌ విస్తరణకు పదేళ్లప్రణాళికను ప్రకటించింది. కస్టమర్లు పెరుగు తుండటంతో అభివృద్ధిచెందిన దేశాలనుంచి బేస్‌ను మరింత పెంచుకోవాలతని చూస్తోంది. కొత్త టెక్నా లజీని అమలుచేస్తూ వచ్చే పదేళ్లలో ఇంటర్నెట్‌ బీమింగ్‌డ్రోన్ల సాయంతో ఫేస్‌బుక్‌ను మరింత చేరువచేయాలని నిర్ణయించింది. ప్రతివాటాకు ఫేస్‌బుక్‌ 97 సెంట్లు ఆర్జించింది. మార్కెట్‌ విశ్లేష కులు మాత్రం ప్రతి వాటాకు 82 సెంట్లు ఉంటా యని అంచనావేస్తే అంచనాలను ఫేస్‌బుక్‌ అధిగమించింది. ఫేస్‌బుక్‌ వాటాదారుల రాబడులు 2.05 బిలియన్‌ డాలర్లు పెరిగాయి. అంతకు ముందు ప్రతి వాటాకు 25 సెంట్లు లేదా మొత్తం వనరులు 715 మిలియన్‌ డాలర్ల నుంచి గణనీ యంగా పెరిగింది. మొత్తం రాబడులు 59.2శాతం పెరిగి 6.44 బిలియన్‌ డాలర్లుగా ఉన్నాయి. మార్కెట్‌ అంచనాలు 6.02 బిలియన్‌ డాలర్లుగా ఉంటే వాటిని సైతం జుకర్‌బెర్గ్‌ సంస్థ  అధిగమించింది.